Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 3. számú melléklet a 89/2005. (V. 5.) Korm. rendelethez
Paragraph Index: 1065

b) ne érintkezhessen az inkompatibilis anyagokkal. 5.184. A nukleáris vagy radioaktív anyagokat tároló rendszerek, rendszerelemek és azok tartalma megfelelõen védett legyen bármely környezeti hatással szemben az elszállításáig az atomerõmû teljes élettartama alatt. 5.185. Az a nukleáris vagy radioaktív anyag, amely gázokat vagy folyadékokat tartalmazhat vagy kibocsáthat, olyan konténerben tartandó, mely alkalmas szellõzéssel, nyomás lefúvatási lehetõséggel vagy zsomp berendezéssel rendelkezik. 5.6.2. A radioaktív hulladékok 5.186. Az atomerõmû üzemét úgy kell szervezni, illetve megfelelõ rendszereket, rendszerelemeket kell tervezni annak érdekében, hogy a radioaktív hulladékok mennyisége a tervezési alapba tartozó minden üzemállapotban az ésszerûen elérhetõ legkevesebb legyen. A radioaktív hulladékok mennyiségének a lehetõ legkevesebbre való csökkentésére törekedni kell az atomerõmû teljes élettartama során. 5.187. Az ellenõrzött területen keletkezõ mindennemû hulladék radioaktívnak tekintendõ mindaddig, míg az ellenkezõje mérés segítségével nem bizonyított. 5.188. A hulladékfeldolgozás eredményességét a szétválogatás és az osztályozás minõsége jelentõsen befolyásolja. Az osztályozás az alábbiak szerint történhet:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes